NÁVRH  NA  ODPREDAJ
NEHNUTEĽNOSTI
  
Miesto:  katastrálne územie mesta Štrba, okres Poprad
Kataster:   Poprad
Vlastník:  Slovenská republika – Fond detí a mládeže
Rozhodnutie sa týka pozemku v Štrbe

 Ide o parcelu o výmere 3959 m2  - zastavaná plocha (podľa listu vlastnictva č. 128), nachádzajúcu sa v katastrálnom území Štrby. V súčasnosti sa na ňom nachádzajú zvyšky betónových základov po rekreačných chatách  (9 ks), ktoré boli neznámym páchateľom zdemolované a odstránené v neznámej dobe. Fond detí a mládeže nadobudol tento pozemok v stave, v akom sa v súčasnej dobe nachádza. Pozemok sa nachádza mimo zastavaného územia obce, je mierne svážny, bez možnosti pripojenia na inžinierske siete. Dopravne dostupný len po poľnej ceste. Pre ďalšie využitie pozemku bude kupujúci nútený odstrániť betónové zvyšky nachádzajúce sa na pozemku. Nachádza sa približne 200 m od štátnej komunikácie Tatranská Štrba – Štrba a približne 150 m od železničnej trate Bratislava – Košice. Pozemok v Štrbe priamo neslúži účelu, pre ktorý bol Fond detí a mládeže zriadený.

1.      Spôsob predaja:
Priamy predaj na základe uznesenia vlády  SR vopred určenému záujemcovi

2.      Účtovná hodnota majetku k 31. 03. 2003:      499.400,- Sk

3.      Spôsob výberu kupujúceho:
Kupujúci bol vybraný Radou Fondu detí a mládeže na základe  výberového konania ako druhý v poradí. 

4.      Kupujúci:
Obec Štrba
Zastúpený: Michal Sýkora – starosta obce
Hlavná 188/7
059 38 Štrba
 
5.      Cena stanovená znaleckým posudkom:
328 600 Sk  (slovom: tristodvadsaťosemtisícšesťsto korún)

6.      Kúpna cena:
280 000 Sk    (slovom: dvestoosemdesiattisíc korún)

 7.      Platobné podmienky a ich zabezpečenie:
 Zmluvné strany sa zaväzujú, že do 15 dní od doručenia uznesenia vlády SR, ktorým bude odsúhlasený predaj nehnuteľnosti podľa čl. I. tejto zmluvy, uzatvoriť kúpnu zmluvu, podľa ktorej budúci predávajúci predá budúcemu kupujúcemu uvedenú nehnuteľnosť za kúpnu cenu 280.000,- Sk (slovom: dvestoosemdesiattisíc korún).
Zmluvné strany sa dohodli, že kúpnu cenu zaplatí budúci kupujúci tak, že sumu vo výške 100.000,- Sk zaplatí do  3 dní odo dňa po podpise zmluvy o budúcej kúpnej zmluve a zvyšnú časť kúpnej ceny vo výške 180.000,- Sk do 3 dní po podpise kúpnej zmluvy, bankovým prevodom na účet budúceho predávajúceho uvedeného v záhlaví tejto zmulvy.

8.      Ďalšie podmienky predaja:
V prípade, že budúci kupujúci nezaplatí v dohodnutej lehote kúpnu cenu, je budúci predávajúci oprávnený od kúpnej zmluvy odstúpiť. 

Zoznam záujemcov o kúpu
Fond  detí a mládeže eviduje záujmomcov o kúpu  pozemku v Štrbe:
1.      p. Straňák              		- 120 Sk/m2
2.      Obecný Úrad Štrba  		-  70 Sk/m2
3.      p. Hurajt                                       -  15 Sk/m2
4.      Pozemkové spoločenstvo Štrba    - 10 Sk/m2

9.       Odôvodnenie zmeny kupujúceho
Podľa uznesenia vlády SR  č. 1017 bol schválený odplatný prevod majetku štátu v Štrbe p. P. Straňákovi za 475 080 Sk.  Okolnosti,  z ktorých sa pri uzatvorení zmluvy o budúcej kúpnej zmluve vychádzalo, sa zmenili tak, že nebolo možné  požadovať uzatvorenie kúpnej zmluvy.   Účel, pre ktorý pán Straňák mal záujem o kúpu pozemku (výstavba chaty a inžinierskych sietí) nebolo možné naplniť. Po rokovaniach na Obecnom úrade v Štrbe bolo ich stanovisko k vyššie uvedenému záporné. Podľa informácií predchádzajúceho kupujúceho p. Straňáka, obec Štrba nepovolila na parcele, ktorá je predmetom predaja, výstavbu chát, ani prístup k parcele alebo oživenie, či vybudovanie stavebných sietí. Toto stanovisko potvrdili aj poslanci obce Štrba na svojom zasadnutí v roku 2001.  Prístupová cesta k pozemku je vo vlastníctve obce Štrba.
Po  odstúpení od záväzku uzatvoriť kúpnu zmluvu sa v takomto prípade  osloví druhý v poradí záujemca, a to Obecný úrad Štrba.

Prílohy:
List vlastníctva
Zmluva o budúcej zmluve
Znalecký posudok
Uznesenie vlády SR  č. 1017